b"\n_START_ARTICLE_\nCr\xc3\xb2nica d'Irlanda\n_START_SECTION_\nAutoria\n_START_PARAGRAPH_\nNo existeix una evid\xc3\xa8ncia directa de la identitat dels successius autors de l'obra, per\xc3\xb2 els investigadors estan segurs que va ser un treball d'annalistes que treballaven en esgl\xc3\xa9sies i monestirs, i intencionadament dirigit a l'audi\xc3\xa8ncia eclesi\xc3\xa0stica. La versi\xc3\xb3 de la cr\xc3\xb2nica en qu\xc3\xa8 annalistes i cronistes treballaven va ser escrita en diferents llocs i moments; l'evid\xc3\xa8ncia m\xc3\xa9s antiga se'n calcula cap a 563 a Iona, seguint fins al 642. Al voltant de 639, una altra cr\xc3\xb2nica d'origen incert es va iniciar en algun lloc sumant-se a la cr\xc3\xb2nica de Iona a la segona meitat del segle VII, aleshores segueix sense interrupcions fins a aproximadament el 740. Des d'aquest any a 911, l'annalista de la cr\xc3\xb2nica va estar treballant en les terres mitjanes irlandeses, probablement a la prov\xc3\xadncia de Brega (de vegades Breagh), per\xc3\xb2 \xc3\xa9s molt possible que fos el monestir de l'abadia de Clonard. Alguns investigadors creuen que el compendi va ser traslladat a Armagh a comen\xc3\xa7aments del segle IX, per\xc3\xb2 \xc3\xa9s una teoria encara molt discutida._NEWLINE_Despr\xc3\xa9s del 911, els descendents de la cr\xc3\xb2nica es divideixen en dues branques; l'una a Armagh, que s'integra en els Annals d'Ulster; i una segona coneguda com a grup de Clonmacnoise, que inclou els Annals de Clonmacnoise (versi\xc3\xb3 anglesa), Annals de Tigernach (fragmentaris), Chronicon Scotorum (un abreujament de Tigernach), i els Annals dels quatre mestres. La majoria d'escrits que van sobreviure al contingut originari (ara perdut) procedeixen de la cr\xc3\xb2nica de Clonmacnoise.\n_START_SECTION_\nContingut\n_START_PARAGRAPH_\nUn gran nombre d'entrades de les cr\xc3\xb2niques s\xc3\xb3n obituaris. La causa de la mort \xc3\xa9s per als annalistes de l'\xc3\xa8poca un indicador de \xc2\xabqualitat espiritual\xc2\xbb del mort; i sentien la necessitat d'indicar si la persona en q\xc3\xbcesti\xc3\xb3 aniria al parad\xc3\xads o a l'infern. _NEWLINE_A partir de l'any 800, encap\xc3\xa7alen un bon nombre d'entrades, els registres sobre nombroses incursions dels v\xc3\xadkings. D'altres inclouen observacions sobre esdeveniments astron\xc3\xb2mics, com un eclipsi solar que va tenir lloc el 29 de juny de 512. Tamb\xc3\xa9 apareixen en la cr\xc3\xb2nica altres esdeveniments aliens a Irlanda, durant algun per\xc3\xadode entre el segle VIII i IX, cronol\xc3\xb2gicament af\xc3\xad a uns certs fets a l'Anglaterra anglosaxona, i de vegades molt m\xc3\xa9s detallat que en la Cr\xc3\xb2nica anglosaxona.\n_START_SECTION_\nCronologia\n_START_PARAGRAPH_\nA la meitat del segle VII, l'esquema cronol\xc3\xb2gic i la majoria de testimonis de la hist\xc3\xb2ria anterior a l'any 400, es basaven en el sistema de la cr\xc3\xb2nica de Rufino d'Aquileia que va escriure a comen\xc3\xa7aments del segle V, tenint com a refer\xc3\xa8ncia el dia festiu 1 de gener."